**Jan Purwinski** eller **Yan Purvinskyi** (ukrainsk: Ян Пурвінський; polsk: Jan Purwiński; latvisk: Jānis Purvinskis; født 19. november 1934 i Dolna i Ilūkste i Latvia, død 6. april 2021) var en latvisk-født ukrainsk katolsk prelat siden som var biskop av det latviske bispedømme Kyiv-Zhytomyr fra 16. januar 1991 til 15. juni 2011 (til 25. november 1998 som bispedømmebiskop av Zhytomyr).

Liv og virke
------------

### Bakgrunn

Jan Purwinski ble født i en katolsk bondefamilie av polsk etnisitet i Latgale den østligste landsdel i der det er en betydelig katolsk minoritet. Etter endt skolegang begynte han i det katolske presteseminar i Riga i 1956.

### Prest

Han ble presteviet den 13. april 1961 av den apostoliske administrator av Telšiai biskop Petras Maželis, for sitt opphavelige bispedømme, erkebispedømmet Riga. Fra 1961 til 1977 ble fader Purwinski kapellan i Daugavpils og etterpå sogneprest og visedekan i Krāslava (en overveiende polsk-etnisk by), Baltinava og Indra. I 1977 ble han overført til Ukraina, der han begynte å lære seg det ukrainske språk og virket som kapellan i Sta. Sophia-katedralen i Zhytomyr. Fra 1984 var han dekan ved katedralen).

Innen han flyttet til Ukraina kunne fader Purwinski allerede språkene letgallisk, latvisk og russisk. Ved siden av menighetsarbeidet tjente han fra 1981 til 1991 som biskoppelig vikar for Ukraina og Moldova.

### Biskop

Den 16. januar 1991 ble han utnevnt av pave Johannes Paul II til biskop i det gjenopprettede katolske bispedømme Zhytomyr. Den 4. mars 1991 ble bispeviet av erkebiskop Francesco Colasuonno i St. Sofia-katedralen i Zhytomyr; medkonsekratorer var Tadeusz Kondrusiewicz, apostolisk administrator av Minsk, og Vilhelms Ņukšs, hjelpebiskop i Riga. 

Han ble innvalget alderbetinget fratreden den 15. juni 2011 og fortsatte å være bosatt i Zhytomyr. Han døde 6. april 2021, etter å ha blitt innlagt på sykehus noen dager før på grunn av covid-komplikasjoner.

Han var mottaker av utmerkelsene for *Fortjenstfull innsats for den polske kultur* (2006) og av *Republikken Polens fortjenstorden* (2016), og av *Semper Fidelis* (2020).

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Pave Benedikt XV (1854-1922) \*1907
* Kardinal Corrado Ursi (1908-2003) \*1951
* Erkebiskop Francesco Colasuonno (1925-2003) \*1975
* Biskop *Jan Purwinski* (1934-2021) \*1991

Referanser
----------

1. 1 2 3  «Єпископ Ян Пурвінський». *Official Website of the Diocese of Kyiv–Zhytomyr* **(Ukrainian)**. Besøkt 24. november 2017.
2. 1 2  Mežniece, Ilze (18. september 2011). «Bīskapu diena Ilūkstē». *Katoļu Baznīcas Vēstnesis* **(latvisk)**. Besøkt 26. november 2017. [*død lenke*]
3. ↑  Помер єпископ РКЦ в Україні Ян Пурвінський
4. ↑  Помер перший єпископ відродженої Житомирської дієцезії Ян Пурвінський
5. ↑  purw, lest 10. desember 2021

|  |  |
| --- | --- |
| Oppslagsverk/autoritetsdata | Catholic-Hierarchy
 |